روسیانین آمریکانی موشک ایله ووراجاغی ادعا ائدیلدی.
ادعا، آمریکادا نیویورک تایمز قازئته‌سی‌نین هکرلر طرفین‌دن اله گئچیریلن ‘@NYTvideo’ آدلی تویتر حسابین‌دان آتیلان بیر مئساژلا ائدیلدی.
دونن سحر ساعات‌لاریندا حساب‌دان "سون دقیقه: ولادیمیر پوتینین، روسیانین آمریکایا موشک سالدیریسی گرچکلشدیره‌جگی یولوندا معلومات سیزدی" ایفاده‌لری پایلاشیلدی.
مئساژ داها سونرا سحر 10.00 سولاریندا دا سیلیندی.
بو حساب‌دان داها سونرا وئریلن آچیقلامادا ایسه،
"بو حساب‌دان داها اول بیزیم ایجازه‌میز دیشیندا آتیلان تویتی سیلدیک. قونویلا ایلگیلی آراشدیرما ائدیلیر" ایفاده‌لرینه یئر وئریلدی.
اؤته یاندان گئچن آی آمریکالی مغنی بریتنی اسپیرز و باب دیلنین حساب‌لارینی هکله‌یرک، مغنی‌لرین اؤلدوگو یولوندا تویت آتان اوورمین آدلی هکر قروپو نیویورک تایمزا بیر مئساژ گؤندردی.
مئساژدا،
"پروبلئمی نئجه دوزلده‌بیله‌جگینیزی اؤیرنمک اوچون بیزله ارتباط قورون" دئییلدی.
